## Pravilnik o carinskom postupku u putničkom prometu

### NN 63/1992 (7.10.1992.), Pravilnik o carinskom postupku u putničkom prometu

# CARINSKA UPRAVA REPUBLIKE HRVATSKE

Na temelju članka 103. i 333. Carinskog zakona ("Narodne novine";
br. 53A/91, 33/92, 40/2 i 61/92) i članka 91. Zakona o upravi ("Narodne
novine", br. 16/78, 50/18, 29/85, 41/90, 47/90 i 53A/91), direktor
Carinske uprave Republike Hrvatske donosi

## PRAVILNIK

### o carinskom postupku u putničkom prometu

Članak 1.

Ovim pravilnikom propisuje se način prijavljivanja i poseban carinski
postupak s robom koju domaći i strani putnici sobom nose i carinski nadzor
nad cestovnim motornim vozilima sa stranom registracijom, stranim plovnim
objektima za sport i razonodu koji se dopremaju kopnenim putem na carinsko
područje Republike Hrvatske.

Članak 2.

Kao domaći putnik u smislu ovog pravilnika smatra se hrvatski državljanin
kao i stranac s boravkom po osnovi odobrenog trajnog nastanjenja u Republicl
Hrvatskoj, ako putuje na temelju redovne putne isprave kao i član posade
i voznog osoblja hrvatskog prijevoznog sredstva koje prometuje s inozemstvom.

Članak 3.

Kao strani putnik u smislu ovog pravilnika smatra se stranac s prebivalištem
u inozemstvu, ako dolazi na privremeni boravak, produženi boravak ili boravak
s poslovnom vizom u Republiku Hrvatsku, na temelju redovne putne isprave
radi turizma, odmora, sporta, zdravstvenih i obiteljskih razloga, studija
ili drugih poslova, stranac koji prolazi preko carinskog područja Republike
Hrvatske, kao i član posade i voznog osoblja inozemnog prijevoznog sredstva,
koje prometuje s inozemstvom.

Članak 4.

Domaći i strani putnik koji dolazi iz inozemstva ili odlazi u inozemstvo
dužan je, suglasno članku 325. Carinskog zakona, pri prelasku carinske
crte carinskom djelatniku usmeno prijaviti, a na njegov zahtijev i pokazati
osobnu prtljagu i sve predmete koje sa sobom nosi.

Iznimno od odredbe stavha 1. ovog članka na zahtjev carinskog djelatnika
putnik će predmete koje sobom nosi, osim osobne prtljage, upisati u obrazac
- Prijava robe koju putnik sobom nosi - (obrazac 4).

Ako se roba koju je putnik upisao u Prijavu za robu koju putnih sobom
nosi carini. prijava se prilaže uz Carinsku ispravu na temelju koje se
vrši carinjenje. Ako putnik nije prijavio sve stvari koje sa sobom nosi,
prijava se prilaže uz zapisnik o carinskom prekršaju.

Članak 5.

Ako domaći putnik pri odlasku u inozemstvo iznosi i stvari koje će mu
služiti za vrijeme putovanja, a ne prijavljuju se kao osobna prtljaga dužan
je te stvari upisati u obrazac Popis stvari koje putnih privremeno iznosi
(obrazae 1) koji ovjerava carinarnica.

Članak 6.

U Popis stvari koje putnih privremeno iznosi upisuju se prezime i ime
putnika, broj putne isprave i podaci o robi na temelju kojih se može identificirati
roba pri povratku putnika (trgovački naziv robe, marka, tip, tvornički
broj i sl.)

Članak 7.

Carinjenje robe koju putnik unosi iz inozemstvo obavlja ulazna carinarnica
po skraćenom ili redovitu carinskom postupku.

Članak 8.

Po skraćenom postupku carini se roba koju putnik unosi iz inotemstva,
a namijenjena je za korištenje u vlastitom domaćinstvu, čija ukupna vrijednost
ne prelazi vrijednost robe propisanu temeljem članka 53. stavak 5. Carinskog
zakona. ne uzimajući u obzir robu na koju se primjenjuju carinske povlastice
iz članka 27. i 28. carinskog zakona i robu za koju je u Carinskoj tarifi
predviđena stopa carine "slobodno".

Ako se roba carini po skraćenom postupku carinski djelatnik popunjava
Obračun uvoznih pristojbi za robu koju putnik sobom nosi (u daljem tekstu
Obračun) koji je otisnut u prilogu ovog pravilnika (Obrazac 2).

U Obračun se upisuje: ime i prezime putnika, vrijednost robe, ukupan
iznos carine i drugih pristojbi, mjesto i datum izdavanja Obračuna, a ako
je vrijednost tehničke robe veća od HRD protuvrijednosti 300 US dolara,
upisuje se i uobičjeni naziv robe.

Na zahtjev putnika ili ako je posebnim propisima predviđeno da se određeni
predmeti prijavljuju drugim upravnim tijelima (oružje, radio-stanice i
sl.). za takve predmete se u Obračun unose i podaci za identifikaciju tih
predmeta.

Po redovnom postupku carini se roba koja podlijže vještačenju ili za
koju se u skraćenom postupku ne može utvrditi količina, vrsta, kakvoća
i vrijednost, kao i roba čija ukupna vrijednost prelazi vrijednost propisanu
temeljem članka 53. stavak 5. Carinskog zakona, ne računajući vrijednost
robe na koju se primjenjuju carinske povlastice iz članka 27. i 28. Carinskog
zakona i robe za koju je u Carinskoj tarifi predviđena stopa carine "slobodno".

Članak 9.

Obrazac Obračuna tiska se u blokovima od 150 primjeraka s tim što su
u svakom bloku tri uzastopna primjerka označena istim rednim brojem.

Prvi primjerak otisnut je zelenom bojom i ostaje u bloku. Drugi primjerak
otisnut je crvenom bojom i predaje se računovodstvu carinarnice. Treći
primjerak otisnut je crnom bojom i pradaje se putniku. Prvi i drugi primjerak
su na poleđini karbonizirani, a drugi i treći primjerak su pri vrhu perforirani.

Članak 10.

Putnik će se izjasniti da li se slaže s nalazom carinskog djelanika
u pogledu količine. vrste i kakvoće robe i carinske osnovice, kao i u pogledu
ukupnog iznosa carine i drugih uvoznih pristojbi, ako je roba carinjena
po skraćenom postupku.

Ako se putnik složi s nalazom carinskog djelatnika platit će obračunati
iznos carine i ostalih uvoznih pristojbi prema Obračunu.

Po izvršenom plaćanju carinski djelatnik predaje putniku primjerak Obračuna
i daje mu robu na raspolaganje.

Članak 11.

Ako se putnik ne složi s nalazom carinskog djelatnika ili ne plati obračunati
iznos carine i drugih uvoznih pristojbi, dužan je carinarnici prijaviti
robu za redovno carinjenje prijavom za uvoz i provoz robe (članak 228.
do 234. Carinskog zakona).

Članak 12.

Domaća i strana fizička osoba koja dolazi na privremeni boravak u Republiku
Hrvatsku može, pored predmeta osobne prtljage, privremeno unijeti iz inozemstva
i slijedeće predmete koji su joj potrebni za vrijeme privremenog baravka
i to: osobni nakit. predmete od finog krzna, jednu kino-kameru (16 mm)
ili video-kameru, jedan dalekozor, dva fotografska aparata, jedan nosivi
muzički instrument, jedan nosivi radio-prijemnik s kazetofonom ili bez
kazetofona, jedan kazetofon, jednu nosivu pisaću mašinu, jedan nosivi kompjutor
(LAPTOP), jedno džepno računalo, opremu za kampiranje (šator i drugo),
jedan bicikl s motorom ili bez motora, sportsku opremu, opremu za sportski
ribolov, ronilački aparat s priborom, jedno lovačko oružje s odgovarajućom
količinom municije, putničko motorno vozilo s prikolicom ili bez nje, motocikl
s prikolicom ili bez nje, cestovno motorno teretno motorno vozilo strane
registracije, samohodnu kamp kućicu, kamp prikolicu, jahtu, jedrilicu i
drugi plovni objekt.

Domaća fizička osoba pismeno prijavljuje carinarnici predmete iz stavka
1. ovog članka prilikom ulaska u Republiku Hrvatsku.

Pored predmeta iz stavha 1. ovog članka domaća i strana fizička osoba
može privremeno unijeti i druge predmete namijenjene osobnim potrebama
dok je na putovanju, koje pismeno prijavljuje carinarnici.

Iznimno od obveze vraćanja privremeno uvezene robe u inozemstvo, kamp-prikolice,
jahte i drugi plovni objekti mogu ostati u Republici Hrvatskoj pod carinskim
nadzorom kod ovlaštenih osoba za njihovo čuvanje.

Članak 13.

Ako hrvatski državljanin na radu u inozemstvu i hrvatski državljanin
koji boravi u inozemstvu radi školovanja, specijalizacije i slično prilikom
privremenog dolaska u Republiku Hrvatsku radi korištenja godišnjeg odmora,
posjete obitelji i dr. privremeno unosi predmete prema članku 12. ovog
pravilnika carinarnica na temelju bilješke u putnoj ispravi ili na temelju
prijave boravka u inozemstvu odnosno ugovora o radu i sl. utvrđuje da se
ta osoba nalazi na privremenom radu, odnosno školovanju, specijalizaciji
i sl. u inozemstvu.

Članak 14.

Predmete iz članka 13. ovog pravilnika putnik je dužan upisati u obrazac
- Popis stvari koje putnik privremeno unosi (Obrazac 3).

U obrazac Popis stvari koje putnik privremeno unosi (u daljem tekstu:
Popis) upisuje se: ime i prezime putnika, broj putne isprave i od koga
je izdana, prebivalište i podaci o predmetima hoje putnik privremeno unosi.

Putnik popunjava Popis u dva primjerka od kojih je prvi na poleđini
karboniziran. Putnik će upisati sve predmete u Popis pojedinačno po vrsti
i količini, uz naznačenje svih karakterističnih oznaka na temelju kojih
se može utvrditi njihov identitet prilikom vraćanja u inozemstvo (marka,
tip; tvornički broj i dr.).

Carinski djelatnik sravnjuje podatke iz Popisa sa stanjem robe i pravilno
popunjeni Popis ovjerava službenim pečatom carinarnice i svojim potpisom.
Prvi primjerak Popisa zadržava za carinarnicu, a drugi primjerak predaje
putniku.

U putnoj ispravi putnika na stranici bilješke carinski djelatnik stavlja
bilješku "Privremeno unio robu" (skraćeno PUR), upisuje datum
uvoza i to ovjerava svojim potpisom.

Primjerci popisa koji ostaju carinarnici odlažu se po datumima i čuvaju
dvije godine.

Članak 15.

Putnik iz članka 13. ovog pravilnika dužan je privremeno unijete predmete
vratiti u inozemstvo ili prijaviti za konačno carinjenje, ako posebnim
propisima nije drukčije određeno.

Ako putnik odlazi iz Republike Hrvatske i iznosi predmete koje je privremeno
unio po Popis dužan je Popis predati izlaznoj carinarnici.

Pošto identificira robu, carinarski djelatnik poništava bilješku "PUR"
u putnoj ispravi i to ovjerava službenim carinshim pečatom i svojim potpisom.

Ako hrvatski državljanin s prebivalištem u Republici Hrvatskoj koji
se nalazi na radu u inozemstvu, ispunjava uvjete za unošenje predmeta u
Republiku Hrvatsku po posebnim propisima, a želi ocariniti robu unesenu
po putnoj ispravi putnika na način predviđen u stavku 2. ovog članka i
zadržani Popis prilaže prijavi za uvoz i provoz robe.

Ako putnik iz stavka 3. ovog članka prijavi za carinjenje samo jedan
dio robe privremeno unesene po Popisu carinarnica koja je izvršila carinjenje
stavlja na Popis bilješku o broju i datumu deklaracije, a Popis vraća putniku
s tim što u putnoj ispravi ne poništava bilješku "PUR".

Članak 16.

Ako strani putnik koji dolazi na privremeni boravak u Republiku Hrvatsku,
privremeno unosi u Republiku Hrvatsku predmete koji ne predstavljaju osobnu
prtljagu u smislu članka 12. ovog pravilnika, a namijenjeni su njegovim
osobnim potrebama dok je na putovanju, pismeno ih prijavljuje upisivanjem
u spisak stvari koje putnik privremeno unosi (Obrazac 3).

Ako su predmeti iz stavka 1. ovog članka namijenjeni da budu zadržani
u Republici Hrvatskoj kao poklon ili za druge potrebe, osim prodaje, carinarnica
će izvršiti carinjenje takve robe i naplatiti carinu obračunatu po stopama
iz Carinske tarife i druge uvozne pristojbe shodno odredbama članaka 7.
do 11. ovog pravilnika ako posebnim propisima nije drugačije određeno.

Ako strani putnik koji prolazi kroz Republiku Hrvatsku nosi sobom predmete
svog domaćinstva s tim predmetima postupa se shodno članku 14. i 15. ovog
pravilnika.

Uvjeti pod kojima strani putnici mogu unositi i vraćati u inozemstvo
radio-stanice uređuju se posebnim propisima.

Članak 17.

Strani putnik koji dolazi u Republiku Hrvatsku, odnosno prolazi preko
carinskog područja Republike Hrvatske, i koji unosi robu čiji je uvoz po
važećim propisima zabranjen, dužan je suglasno članku 203. Carinskog zakona,
takvu robu vratiti u inozemstvo.

Ako strani putnik ne odstupi po odredbi stavka 1. ovog članka carinarnica
će robu zadržati i s njom postupiti prema članku 203. Carinskog zakona.

Članak 18.

Strani putnici (znanstvenici, liječnici, inženjeri, snimatelji monteri,
muzičari i drugi stručnjaci i umjetnici) koji iz inozemstva sa sobom unose
sprave, instrumente, alat i slične predmete koji će im za vrijeme privremenog
boravka u Republici Hrvatskoj služiti za vršenje poslova određenih u ugovorima
zaključenim s državnim organom, poduzećem ili drugom organizacijom, ili
poslova koje će izvršiti po pozivu državnog tijela, poduzeća ili druge
organizacije dužni su, ako ne posjeduju karnet ATA (Admission temporaire),
za takve predmete podnijeti Popis predmeta u dva primjerka. Popis predmeta
mora sadržavati slijedeće podatke ime i prezime stranog putnika, njegovo
prebivalište, broj putne isprave i vrstu, količinu i vrijednost predmeta
koju unosi. Kad utvrdi da su u Popis unijeti svi predmeti koje putnik unosi,
carinarnica ovjerava oba primjerka Popisa, stavlja odgovarajuću bilješku
u putnu ispravu stranog putnika i uručuje mu jedan primjerak spiska, a
drugi primjerak zadržava i čuva najmanje godinu dana.

Po odlasku stranog putnika iz Republike Hrvatske carinarnica provjerava
da li putnik iznosi predmete upisane u Popis.

Na način iz stavka 1. i 2 ovog članka carinarnica će postupiti ako strani
putnik unosi u Republiku Hrvatsku trgovačke uzorke za koje ne posjeduje
karnet ATA.

Članak 19.

Stranom putniku koji dolazi u Republiku Hrvatsku, odnosno prolazi preko
carinskog područja Republike Hrvatske, carinarnica će dozvoliti unošenje
oružja i municije samo ako raspolaže odobrenjem izdanim od diplomatskog
ili konzularnog predstavništva Republike Hrvatske ili odobrenja koje mu
je pri prelasku državne granice izdalo ovlašteno tijelo unutarnjih poslova.

Članak 20.

Predmete koje je kupio u Republici Hrvatskoj, a čije iznošenje po važećim
propisima nije zabranjeno, strani putnik može iznijeti bez podnošenja deklaracije.

Ako je iznošenje pojedinih predmeta uređeno posebnim propisima iznošenje
takvih predmeta može se dopustiti samo pod uvjetima propisanim tim propisima

Članak 21.

Kada hrvatski državljani i stranci s prebivalištem u Republici Hrvatskoj
koji privremeno borave u inozemstvu (rad, školovanje, specijalizacija i
sl.), privremeno dolaze u Republiku Hrvatsku osobnim automobilom, odnosno
motociklom s ili bez priholice (u daljnjem tekstu putničko motorno vozilo),
s redovnom stranom registracijom dužni su, suglasno članku 325. Carinskog
zakona ulaznoj carinarnici usmeno prijaviti putničko motorno vozilo. Ovaj
ulazak carinarnica ne evidentira.

Kad osobe iz stavka 1. ovog članka privremeno dolaze u Republiku Hrvatsku
cestovnim teretnim vozilom s redovnom stranom registracijom carinski djelatnikstavlja
bilješku u putnoj ispravi putnika "Privremeno uvezao robu -motorno
vozilo" (skraćeno PUR-M), upisuje datum prelaska vozila i to ovjerava-
službenim carinskim pečatom.

Članak 22.

Po isteku roka privremenog uvoza osobe iz članka 21. ovog pravilnika
mogu motorno vozilo ostaviti u Republici Hrvatskoj pod carinskim nadzorom.
zbog popravka motornog vozila, teže bolesti tih osoba, povrataka drugim
prijevoznim sredstvom i iz drugih opravdanih razloga samo na temelju prethodnog
odobrenja carinarnice,

Zahtjev za ostavljanje motornog vozila pod carinskim nadzorom podnosi
se carinarnici na čijem području se vozilo nalazi.

Na temelju podnesenog zahtjeva carinarnica donosi rješenje po hitnom
postupku, koje služi kao dokaz da je motorno vozilo ostalo u Republici
Hrvatskoj pod carinskim nadzorom.

Postije prestanka razloga zbog kojih je odobreno ostavljanje motornog
vozila pod carinskim nadzorom carinarnica skida carinska obilježja i donosi
rješenje kojim utvrđuje vrijeme zadržavanja motornog vozila u Republici
Hrvatskoj pod carinskim nadzorom i određuje novi rok privremenog uvoza.

Po isteku roka određenog prema stavku 4. ovog članka s motornim vozilom
se postupa kao s robom čiji je rok privremenog uvoza istekao.

Članak 23.

Hrvatski državljanin i stranac s prebivalištem u inozemstvu koji dolaze
na privremeni boravak u Republiku Hrvatsku motornim vozilom iznajmljenim
u inozemstvu po sistemu "rent-a-car" suglasno članku 325. Carinskog
zakona dužni su usmeno prijaviti ulazak.

Ovaj ulazak carinarnica ne evidentira.

Članak 24.

Ako hrvatski državljanin i stranac s prebivalištem u inozemstvu dođe
u Republiku Hrvatsku motornim vozilom iznajmljenim u inozemstvu po sistemu
"rent-a-car" i vozilo preda poduzeću - rental agentu, to poduzeće
dužno je preuzeto vozilo prijaviti nadležnoj carinarnici.

Članak 25.

Putničko motorno vozilo s privremenom registracijom (na primjer: ZOOI.,"
IT" itd.) kojim domaći putnik ulazi u Republiku Hrvatsku. ne smatra
se putničkim motornim vozilom sa stranom registracijom u smislu odredaba
ovog pravilnika. S takvim vozilom postupa se po propisima o redovitom uvozu.

Članak 26.

Hrvatski državljani i stranci koji privremeno unose rezervne dijelove
za putnička motorna vozila za koje nemaju triptik za rezervne dijelove
- radi popravka privremeno uvezenog motornog vozila sa stranom registracijom
ispunit će popis na Obrascu 3 i dokazati svrhu uvoza.

Privremeno unošenje dijelova i opreme radi zamjene, ugradnje ili opremanja
plovnog objekta za sport i razonodu evidentira se na popisu inventara plovnog
objekta ovjerenom od carinarnice, na potvrdi o čuvanju plovnog objekta
ovjerenoj od carinarnice, na odobrenju za krstarenje i ostavljanje ovjerenoj
od carinarnice ili putem Obrasca 3.

Osobe iz stavka 1. i 2. ovog članka prijavit će zamijenjene dijelove
carinarnici koja odlučuje kako će postupiti sa zamijenjenim dijelovima
(vratiti u inozemstvo. predati carinarnici, uništiti pod carinskim nadzorom
i dr.).

Članak 27.

Ako osoba iz članka 26. ovog pravilnika zamijenjene dijelove iznosi
u inozemstvo postupa se prema odredbama članka 18. ovog pravilnika

Članak 28.

S putničkim motornim vozilom i stranim plovnim objektom za sport i razonodu
koje je dano na prijevoz posebnim željezničkim vagonom (praćeni automobil)
prijamna odnosno otpremna carinarnica postupa po odredbama Carinskog zakona
i ovog pravilnika kao ulazna odnosno izlazna (granična) carinarnica.

Članak 29.

Obrasci 1, 2, 3 i 4 otisnuti su uz ovaj pravilnik i njegov su sastavni
dio.

Članak 30.

Danom stupanja na snagu ovog pravilnika prestaje važiti pravilnik o
carinskom postupku u putničkom prometu ("Službeni list", br.
41/79, 29/83. 66/84, 40/86. 13/87, 86/87, 76/88, 45/89, 5/90 i "Narodne
novine", br. 53A/91, 33/92, 40/92 i 61/92).

Članak 31.

Ovaj pravilnik stupa na snagu osmog dana od dana objave u "Narodnim
novinama".

Klasa: 413-01/92-01/438

Urbroj : 513-02-92-1

Zagreb, 5. listopada 1992.

V. d. direktora

**Branko Skok, v. r**

```
________________________________________________________________________________
CARINSKA UPRAVA                                                 Obrazac 1
REPUBLIKE HRVATSKE
Carinarnica______________                                                       SERIJA
                                                                                No_____

POPIS STVARI KOJE PUTNIK PRIVREMENO IZNOSI

Prezime i ime__________________________________________
Prebivalište__________________________________________
Broj putne isprave i tko ju je izdao__________________________________________

PODACI O STVARIMA KOJE PUTNIK PRIVREMENO IZNOSI

1) ______________
2) ______________
3) ______________
4) ______________
5) ______________
6) ______________
7) ______________
8) ______________
9) ______________
10) ______________

                                                        Potpis putnika
                                                        ______________

Stvari navedene u popisu zaključno s rednim brojem ____ putnik je prijavio prigodom izlaska iz Hrvatske.

Mjesto______________                                    Ovjerava carinski djelatnik
Datum______________                                     ______________

                                        (M.P)

__________________________________________________________________________________
Napomena: Obrazac se tiska u formatu A-5

__________________________________________________________________________________
CARINSKA UPRAVA                                                 Obrazac 2
REPUBLIKE HRVATSKE
Carinarnica                                                                     SERIJA
                                                                                No. _____

OBRAČUN UVOZNIH PRISTOJBI ZA ROBU KOJU PUTNIK SOBOM NOSI

Prezime i ime________________________________
Prebivalište________________________________
Broj putne isprave i tko ju je izdao________________________________

ROBA KOJA SE CARINI                                                     Carinska osnovica

1) ________________________________
2) ________________________________
3) ________________________________
4) ________________________________
5) ________________________________
6) ________________________________
7) ________________________________

Ukupna vrijednost                                       _________________ HRD
Carina i druge uvozne pristojbe                 _________________ HRD
Porez na promet                                 _________________ HRD
Taksa                                                   _________________ HRD
_________________                                       _________________ HRD
Tiskanica                                               _________________ HRD
Ukupno carina i druge obveze                            _________________ HRD
Slovima

Mjesto_________________                                 Carinski djelatnik
Datum_________________                                  _________________

Suglasan s nalazom carinarnice i obračunom pristojbi.

                                                                Carinski obveznik
                                                                _________________

_________________________________________________________________________________
Napomena: Obrazac se tiska u formatu A-5

________________________________________________________________________________
CARINSKA UPRAVA                                                 Obrazac 3
REPUBLIKE HRVATSKE
Carinarnica______________                                                       SERIJA
                                                                                No_____

SPISAK STVARI KOJE PUTNIK PRIVREMENO UNOSI

Prezime i ime__________________________________________
Prebivalište__________________________________________
Broj putne isprave i tko ju je izdao__________________________________________

PODACI O STVARIMA KOJE PUTNIK PRIVREMENO IZNOSI

1) ______________
2) ______________
3) ______________
4) ______________
5) ______________
6) ______________
7) ______________
8) ______________
9) ______________
10) ______________

Obavezujem se da ću stvari navedene u popisu, zaključno s rednim brojem ____, vratiti u inozemstvo u roku od ____ dana ili ih u tom roku prijaviti carinarnici za carinjenje.

                                                        Potpis putnika
                                                        ______________

Mjesto______________                                    Ovjerava carinski djelatnik
Datum______________                                     ______________

                                        (M.P)

__________________________________________________________________________________
Napomena: Obrazac se tiska u formatu A-5

________________________________________________________________________________
CARINSKA UPRAVA                                                 Obrazac 4
REPUBLIKE HRVATSKE
Carinarnica______________                                                       SERIJA
                                                                                No_____

PRIJAVA ROBE KOJE PUTNIK PRIVREMENO NOSI

Prezime i ime__________________________________________
Prebivalište__________________________________________
Broj putne isprave i tko ju je izdao__________________________________________

Izjavljujem da osim osobne prtljage sobom nosim slijedeće predmete:

1) ______________
2) ______________
3) ______________
4) ______________
5) ______________
6) ______________
7) ______________
8) ______________
9) ______________
10) ______________

Stvari navedene u prijavi zaključnos rednim brojem ____ putnik je prijavio prilikom ulaska u Republiku Hrvatsku.

                                                        Potpis putnika
                                                        ______________

Mjesto______________                                    Ovjerava carinski djelatnik
Datum______________                                     ______________

                                        (M.P)

__________________________________________________________________________________
Napomena: Obrazac se tiska u formatu A-5

```

Pravilnik, NN 63/1992-1686
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)